Një zemër e shëndetshme ul rastet e çrregullimeve mendore
Një zemër e shëndoshë, një qarkullim i mirë i gjakut dhe më shumë arsimim ndikojnë pozitivisht
Ndërsa po rritet në mbarë botën numri i popullsisë së moshuar, do të rritet edhe numri i njerëzve që vuajnë nga demenca. Shkencëtarët po mësojnë më shumë rreth shkaqeve, ata po zbulojnë se mund të ndihmojnë në uljen e rasteve të shfaqura. Shkencëtarët kanë zbuluar se çfarë është e mirë për zemrën, është e mirë gjithashtu edhe për trurin. Aktiviteti fizik dhe një dietë e shëndetshme ruajnë nivelin e gjakut që shtyn zemra drejt trurit. Qarkullimi i mirë i gjakut e mban funksional trurin dhe redukton rrezikun e Demencës. Dr. Kenneth Langa udhëhoqi një studim të mbi 20 mijë personave për të vlerësuar rrezikun e demencës. Zoti Langa thotë se rënia është për shkak të kurave më të mira për tensionin e lartë të gjakut, diabetin, mbipeshën, dhe trajtimet e tjera që e mbajnë të shëndetshëm sistemin kardiovaskular dhe ulin numrin e rasteve të goditjeve në zemër. Ai mendon se rritja e nivelit arsimor ka gjthashtu të bëjë. Shumë studime tregojnë se një rritje e nivelit të arsimit zvogëlon nivelin e çrregullimeve mendore. Në SHBA, niveli i arsimit të popullsisë është rritur gjatë dy dekadave të fundit. Pra, edhe pa zbulimin e ndonjë ilaçi të ri për të ulur numrin e rasteve të demencias, duket se ka një sërë faktorësh dhe hapash që mund të ndërmerren për të ulur rrezikun e shfaqjes së demencës.